60 vjetori i Planit Marshall
Fjalimi i Marshallit në Harvard më 1947, ishte themeli i të ashtuquajturit Plani Marshall, një plan 4 vjeçar me 13 miliardë dollarë ndi
Më 5 qershor, viti 1947, sekretari amerikane i shtetit George C. Marshall i dha një klase të diplomuarish në Universitetin e Harvardit se Evropa dhe bota ishin në një gjendje të rrezikshme. Lufta e Dytë Botërore kishte shkatërruar kontinentin dhe ai tha se Shtetet e Bashkuara duhet të bëjnë të pamundurën për ta kthyer mirëqënien ekonomike të Evropës. Fjalimi i Marshallit në Harvard ishte themeli i të ashtuquajturit Plani Marshall, një plan 4 vjeçar me 13 miliardë dollarë ndihma. Ishte viti 1947, dy vjet pasi kishte rënë qetësia e pushkëve. Qytetet më të mëdha të Evropës ishin rënuar. Kishte uri. Dimri më i ashpër që mbahet mend solli të korrat më të pakta në shekull. Të çliruar nga nazismi, Evropa perendimore kishte rrezik të rrëshqiste në kaos. Dr. Larry Bland është një historian në Fondacionin George C. Marshall. thotë historiani. Partitë komuniste ishin të fuqishme në Francë dhe Itali. Evropa Lindore ishte pushtuar nga Ushtria Sovjetike. Papunësia ishte e lartë. Industria e Evropës ishte e pezulltë. Menjëherë pas dhënies së furnizimeve emergjente me ushqim dhe rroba, plani Marshall u përqëndrua në pikat kyçe të ekonomisë. Minierat e qymyrit ishin të parat që përfituan. Pa të, fabrika dhe uzinat, ekonomia e Evropës nuk kishin si mëkëmbeshin. Shtetet e Bashkuara këmbëngulën që evropianët të bashkëpunonin për ta lëvizur qymyrin gjerman në vende të tjera të kontinentit për të ngrohur banesat dhe për të vënë në funksionim fabrikat. Shtetet e Bashkuara autorizuan 13 miliardë dollarë gjatë një periudhe katër vjeçare – ekuivalenti i 100 miliardë dollarëve sot, për tu shpërndarë në 16 vende. Por ndoshta pjesa më e rëndësishme e Planit Marshall ishte ndikimi moral tek evropiano-perendimorët. Edhe armiqtë e dikurshëm – italianët dhe gjermanët u përfshinë në të. Diplomati gjerman Karsten Voight ishte djalë në vitet 1940. Ai thotë se zemërgjerësia e amerikanëve i dhe një shtytje të madhe psikologjike evropianëve. thotë diplomati. Wiston Churchill e quajti Planin Marshall aktin më të rëndësishëm në histori. Mëkëmbja nga lufta më shkatërimtare ishte dramatike. Prodhimi i përgjithshëm kombëtar i Evropës Perendimore u rrit me 32 përqind në katër vitet e ekzistencës së Planit Marshall, duke lëshuar shkëndiat e një rritje ekonomike afatgjatë dhe duke formuar kornizën e atij që më vonë u bë Bashkimi Evropian. //rd//